Translate the text from Welsh to English.



 
Gan adeiladu ar ymdrechion y DU gyfan, bydd gweithgynhyrchu yn dechrau’n gynnar ym mis Ebrill yn y cyfleuster y mae Llywodraeth Cymru yn berchen arno ym Mrychdyn, sy’n cael ei reoli gan Ganolfan Ymchwil Gweithgynhyrchu Uwch (AMRC) enwog Prifysgol Sheffield.


Mae consortiwm Her Peiriannau Anadlu y DU yn cynnwys Airbus, prif denant AMRC, ynghyd â BAE Systems, Rolls Royce, GKN Aerospace a Siemens UK, ymhlith eraill, ac mae’r cwmnïau hyn wedi symud llawer o’u pobl orau o brosiectau allweddol ac wedi neilltuo cryn adnoddau i ddiwallu’r angen cenedlaethol hwn.


Bydd y grŵp yn harneisio eu galluoedd dylunio, datblygu a gweithgynhyrchu i gynhyrchu yn gyflym y peiriannau anadlu hyn sydd eu hangen yn fawr iawn ar y GIG. Maen nhw wedi derbyn archeb gan Lywodraeth y DU i gynhyrchu o leiaf 10,000 o beiriannau.


Dywedodd Gweinidog Gogledd Cymru, Ken Skates:



> “Hoffwn i ddiolch i’r holl fusnesau gwych sy’n rhan o gonsortiwm Her Peiriannau Anadlu y DU am eu rhagoriaeth a’u harloesedd yn ystod yr argyfwng hwn. Dw i wrth fy modd bod Airbus yn gallu defnyddio’r cyfleusterau hyn, sydd o’r radd flaenaf, yn AMRC Cymru i helpu i gynhyrchu peiriannau anadlu, a’u bod yn cymryd rhan yn y prosiect cenedlaethol pwysig hwn i achub bywydau. Pan agoron ni AMRC Cymru y llynedd ni allen ni fod wedi rhagweld y byddai’n chwarae rôl mor hanfodol yn ystod argyfwng cenedlaethol o’r fath.


Dywedodd Martin Bolton, Pennaeth Cydosod, Wing of Tomorrow, yn Airbus:



> "Mae gan Airbus rôl hanfodol i’w chwarae yn y frwydr yn erbyn COVID\-19\. Rydyn ni’n rhan o Gonsortiwm Her Peiriannau Anadlu y DU, sydd â’r nod o gyflymu’r gwaith o gynhyrchu’r peiriannau anadlu sydd eu hangen ar yr GIG i achub bywydau. Mae ein peirianwyr a’n timau technoleg yn gweithio’n ddiflin i ymateb i’r her, a dw i’n falch o fod yn rhan o’r tîm.


Meddai Katherine Bennett CBE, Is\-lywydd Uwch Airbus yn y DU:



> “Mae’r frwydr yn erbyn COVID\-19 yn cael effaith ar bob un ohonom. Mae Airbus yn rhan o’r Consortiwm ‘VentilatorChallengeUK’ ac mae’n defnyddio ei sgiliau diwydiannol i gynhyrchu mwy o beiriannau anadlu ar fyrder i gefnogi’r GIG a helpu i achub bywydau. Hoffwn ddiolch i bob un o’n gweithwyr sy’n rhan o hyn am eu hymrwymiad gwych i helpu’r DU yn ystod y cyfnod yma.


Mae rhagor o fanylion am yr Her Peiriannau Anadlu ar gael yma.







Translation:


 
Building on a UK\-wide effort, manufacturing will begin in early April at the Welsh Government\-owned facility at Broughton, which is managed by the University of Sheffield’s renowned Advanced Manufacturing Research Centre (AMRC).

The VentilatorChallengeUK consortium includes AMRC Cymru anchor tenant Airbus, along with BAE systems, Rolls Royce, GKN Aerospace and Siemens UK among others, who have taken many of their best people from key projects and dedicated significant resources to serve the national need.

The group will harness their collective design, development and manufacturing capabilities to rapidly produce much needed ventilators for the NHS. They have received an order to produce at least 10,000 units from the UK Government.

Minister for North Wales Ken Skates said:


> “I’d like to thank all the great businesses involved in the VentilatorChallengeUK consortium for their brilliance and innovation at this time of crisis. I’m so pleased that Airbus can use the state\-of\-the\-art facilities at AMRC Cymru to help manufacture ventilators and that they are taking part in this important national project to save lives. When we opened the AMRC Cymru last year we could not have foreseen it would play such a critical role at this time of national emergency.

Martin Bolton, Head of Assembly, Wing of Tomorrow, at Airbus said:


> "Airbus has a crucial role to play in the fight against COVID\-19\. We are part of the VentilatorChallengeUK Consortium focused on accelerating the production of life\-saving ventilators in support of the NHS. Our engineers and technology teams are working flat out to respond to the challenge and I'm proud to be a part of the team.

Katherine Bennett CBE, SVP Airbus in the UK, said:


> “The fight against COVID\-19 affects every one of us. Airbus is part of the VentilatorChallengeUK Consortium and is using its industrial skills to rapidly scale up the production of ventilators to support the NHS and help save lives. I would like to thank all of our employees involved for their fantastic commitment to help the UK at this time.

More details about the Ventilator Challenge are available here.